محمد عاصم بٹ

محمد عاصم بٹ اردو کے ناول نگار، افسانہ نگار، مدیر، نقاد اور مترجم ہیں۔ اردو کے علاؤہ پنجابی اور انگریزی میں بھی آپ کی تحریریں شائع ہوئی ہیں۔ نئے لکھنے والوں میں آپ کا اختصاص جدید انسان کے مسائل اور رویوں کی عکاسی ہے۔

 ابتدائی زندگی 
محمد عاصم بٹ لاہور میں پیدا ہوئے۔ گورنمنٹ کالج یونیورسٹی لاہور پاکستان سے فلسفہ کے مضمون میں ایم اے کرنے کے بعد انگریزی صحافت میں کیریئر کا آغاز کیا۔ مختلف انگریزی اور اردو اخباروں کے ساتھ وابستہ رہے۔ پھر انسانی حقوق کے لیے کام کرنے والے غیر سرکاری اداروں سے وابستگی اختیار کی۔ 1996ء سے آپ سرکاری ملازم ہیں اور اکادمی ادبیات پاکستان کے ساتھ بطور مدیر "سہ ماہی ادبیات" کام کیا اور آج کل اکادمی میں ڈائریکٹر/چیف ایڈیٹر کے طور پر کام کر رہے ہیں۔

 ادبی سفر 
محمد عاصم بٹ نے ادبی زندگی کی شروعات شاعری سے کی۔ تاہم جلد ہی میلان طبع کی وجہ سے کہانی کاری کی طرف متوجہ ہوئے۔ پہلی کہانی 1989ء میں ماہنامہ "ماہ نو" میں شائع ہوئی۔ 1998ء میں کہانیوں کا پہلا مجموعہ "اشتہار آدمی" اور 2009ءمیں دوسرا مجموعہ "دستک" کے نام سے چھپا۔ 2025 میں اپ کی کہانیوں کا انتخاب ' تیز بارش میں ہونے والا واقعہ اور دوسری کہانیاں ' کے عنوان سے شائع ہوا ہے۔ 2001ء میں ناول "دائرہ" شائع ہوا۔اب تک تین مزید ناول ناتمام (2014) بھید (2019) اور پانی پہ لکھی کہانی (2024) شائع ہو چکے ہیں۔ عالمی ادب پر گہری نگاہ رکھتے ہیں۔ سیموئل بیکٹ کے شہرہ آفاق ڈرامے "گوڈو کے انتظار میں" کے علاوہ فرانز کافکا اور خورخے لوئیس بورخیس اور ہاروکی موراکامی کی کہانیوں کے انتخاب کو بھی اردو میں ترجمہ کیا۔ محمد عاصم بٹ کی اب تک دو درجن سے زائد کتابیں چھپ چکی ہیں۔ اردو کے ساتھ ساتھ انگریزی اور پنجابی میں بھی لکھتے ہیں۔قصہ چہار درویش کو آسان انگریزی میں Tale of four Saints کے عنوان سے تحریر کیا۔ آپ کو یو بی ایل لٹریری ایکسیلنس ایوارڈ کے ساتھ ساتھ عکس خوشبو پروین شاکر ٹرسٹ ایوارڈ اور دیگر ادبی اعزازات حاصل ہو چکے ہیں۔ اپ کی تحریروں کے حوالے سے مختلف جامعات میں ایم اے، بی ایس اور ایم فل کی سطح کے 40 سے زائد تحقیقی مقالات لکھے جا چکے ہیں۔ 

 اعزازات 
نیشنل یونیورسٹی آف ماڈرن لینگوئجز، اسلام آباد، اسلامک انٹرنیشنل یونیورسٹی، اسلام آباد، پنجاب یونیورسٹی، لاہور، گورنمنٹ کالج یونیورسٹی، لاہور، سرگودھا یونیوسٹی، ایجوکیشن یونیورسٹی لاہور، کے اردو زبان و ادب کے شعبوں میں محمد عاصم بٹ کی فکشن نگاری پر ایم اے ، ایم فل اور ایم ایس کی سطح پر 25 سے زائد تحقیقی مقالے لکھے گئے ہیں۔

"تین نئے ناول نگار"کے عنوان سے ایک کتاب شائع ہوئی ہے جس میں محمد عاصم بٹ کی ناول نگاری پر طویل مقالہ شامل ہے- تحریر روبینہ سلطان، پبلشر: دستاویز مطبوعات، لاہور 2012، اشاعت اول

محمد عاصم بٹ کے ناول ’ناتمام‘ کو ’یوبی ایل ایوارڈ برائے سال 2015 میں فکشن کی کیٹگری میں بہترین کتاب کا انعام ملا۔ اسی ناول نے عکس خوش بو پروین شاکر ایوارڈ بھی جیتا۔

محمد عاصم بٹ کی ترجمہ کروہ کتاب ’بورخیس کہانیاں‘ کو 2017 میں یوبی ایل لٹریری ایکسیلنس ایوارڈ کے لیے شارٹ لسٹ کیا گیا تھا۔

 تصنیفات 
 فکشن 
 اشتہار آدمی (کہانیوں کا مجموعہ) 1998
 دائرہ (ناول) 2001
 دستک (کہانیوں کا مجموعہ) 2009
 ناتمام (ناول) 2014
 بھید (ناول) 2018
 سمندر (ناول)

 تراجم 
 کافکا کہانیاں (فرانز کافکا کی کہانیوں کے تراجم)، 1993   
 سو عظیم آدمی (مائیکل ہارٹ کی کتاب ’دی ہنڈرڈ‘کا ترجمہ)، 1993  http://urdunovelspk.com/?p=6059
 توہمات کی دنیا (کارل سیگاں کی کتاب کا ترجمہ)، مشعل، لاہور، پاکستان، 2002
 بورخیس کہانیاں (خورخے لوئیس بورخیس کی کہانیوں کا ترجمہ) 2018 
 جاپانی کہانیاں (انتخاب و ترجمہ) 2019 
 مختصر تاریخ عالم ، تخلیقات پبلشرز ، پاکستان ،1995 
 مارکو پولو کا سفرنامہ ، تخلیقات پبلشرز ، لاہور ، پاکستان ، 1999
 محمدﷺ (کیرن آرمسٹرانگ کی کتاب کا ترجمہ)، تخلیقات پبلشرز ، لاہور ، پاکستان ، 2002
 بے موسم کے پھول (جاپانی کہانیوں کا انتخاب)
 صارف نامہ (صارف حقوق کا تعارف)، تحفظ صارف نیٹ ورک ، اسلام آباد ، 2004
 فیڈیلیو (لڈوگ وین بیتھو وین کا اوپیرا)، اسلام آباد ، 2011
 تعلیم کا لبرل نقطہ نظر (لبرل ریڈنگز آن ایجوکیشن کا ترجمہ)  ، اسلام آباد ، پاکستان ، 2012
 اردو سے انگریزی ترجمہ 
 Story of Four Saints (قصہ چہار درویش کا انگریزی روپ)، نیشنل بک فاؤنڈیشن اسلام آباد 2016 

 زیر طبع کتابیں 
 سورج (ناول)
 گوڈو کے انتظار میں (ترجمہ)

 حوالہ جات 

 Asad, Altaf Hussain (دسمبر 2010)۔ "Soul of an Era: Review of Dastak"۔ Literati (The News on Sunday)۔
 Butt, Muhammad Asim (16 جون 2002)۔ "Reviews: Empowering Women"۔ Dawn.
 Saeed, Saadat. "Kafka: the Pioneer of New Story"۔ A review of Butt's translation of Kafka
 "Foundation of SAARC Writers and Literature"۔
 Javed, Kazy (مارچ 2010)۔ "A Word About Letters"۔ Literati.
 Javed, Kazy. "English history of Punjabi literature"۔

زمرہ:اردو افسانہ نگار
زمرہ:اردو فکشن نگار
زمرہ:اردو ناول نگار
زمرہ:اسلام آباد کی شخصیات
زمرہ:بقید حیات شخصیات
زمرہ:پاکستانی مترجمین
زمرہ:پاکستانی مرد مختصر افسانہ نگار
زمرہ:پاکستانی مصنفین
زمرہ:پاکستانی ناول نگار
زمرہ:گورنمنٹ کالج یونیورسٹی لاہور کے فضلا
زمرہ:کشمیری شخصیات
زمرہ:کشمیری نژاد پاکستانی شخصیات
زمرہ:پاکستانی افسانہ نگار
زمرہ:ویکی ڈیٹا سے مختلف مختصر وضاحت
زمرہ:لاہوری شخصیات
زمرہ:اسلام آباد کے مصنفین
زمرہ:پاکستانی مرد ناول نگار
زمرہ:لاہور کے مصنفین